เป็นตุ่มใหญ่บนผิวหน้า เป็นวันเเรกไมาปวดเเต่พอเเตะเเล้วปวด3วันผ่านไปเริ่มบวมไม่รู้ว่าเป็นสามเหคุมาจากอะไร ตอนนี้ปวดมากค่ะ
สวัสดีค่ะ ตุ่มใหญ่บนผิวหน้า อาจเป็น1.การอักเสบของเนื้อเยื่อ (cellulitis) เซลล์เนื้อเยื่อใต้ผิวหนังและผิวหนัง ซึ่งจะทำให้มีอาการบวมแดง เจ็บและปวด และอาจมีไข้ อ่อนเพลีย ปวดเมื่อยตามตัวร่วมด้วย หากทิ้งไว้ไม่รักษา ก็อาจกลายเป็นฝีได้ซึ่งนอกจากผิวหนังจะบวมแดง ร้อน และปวดแล้ว จะเห็นมีหนองอยู่ภายใน หากมีรูเปิดออก ก็จะเห็นหนองไหลออกมา2.ก้อนซีสต์ไขมันใต้ผิวหนัง(sebaceous cyst หรือ epidermal inclusion cyst) จะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง มักไม่มีอาการเจ็บ แต่หากมีการอักเสบติดเชื้อ ก็จะทำให้ปวดบวมได้3. ก้อนเนื้องอกไขมันต่างๆ ของผิวหนังและชั้นเนื้อเยื่อใต้ผิวหนัง เช่น ก้อนเนื้องอกไขมัน (lipoma) ก้อนเนื้องอกหลอดเลือด (hemangioma) และก้อนเนื้องอกอื่นๆ เช่น syringoma, sebaceous adenoma, eccrine poroma, keratinous cyst เป็นต้น ส่วนใหญ่มักไม่ทำให้เกิดอาการเจ็บปวดหากยังคงมีอาการปวด และตุ่มดังกล่าวมีอาการบวมขึ้น รวมถึงผิวหนังอาการมีการบวมแดง ก็แสดงว่าเกิดการอักเสบติดเชื้อขึ้น ดังนั้นแนะนำควรไปพบแพทย์เพื่อตรวจและรักษาค่ะในเบื้องต้น ควรหลีกเลี่ยงการบีบหรือแกะ หลังล้างหน้าให้ใช้น้ำเกลือเช็ดทำความสะอาดผิวหนัง งดการทาครีมบำรุงผิวและการใช้เครื่องสำอางไปก่อนค่ะ